"Kabinete e amogetse gore Lefapha la Bonno jwa Batho le tshware mmogo Khonferense le Lenaane la Bonno jwa Batho la “Ketelelopele ya Diphetogo mo Motseteropong: go tswa kwa megoafatsheng go lebisa kwa Bonnong jwa Batho jo bo akaretsang botlhe, jo bo babalesegileng, jo bo sa Tseweng ke Ditsuatsue le jwa Leruri” ka Mopitlwe 2016.Khonferense e tshegetsa maphata ka bobedi e leng lephata la tlhabololo la boditšhabatšhaba mmogo le lephata la tlhabololo la fa gae ka go gagamatsa tshegetso Peelong ya bo 11 ya Dipeelo tsa Tlhabololo ya Leruri: Go dira gore diteropokgolo le bonno jwa batho di fitlhelesege, di babalesege, di se tsewe ke ditsuatsue mme e nne tsa leruri."